വന്യജീവി ആക്രമണം: എസ്.എന്.ഡി.പി യോഗം ഫോറസ്റ്റ് ഓഫീസ് മാര്ച്ച് 16ന് ഇരിട്ടി: മേഖലയില് വന്യജീവികളുടെ ആക്രമണത്തില് കൊല്ലപ്പെട്ടവരുടെ കുടുംബങ്ങള്ക്ക് 25 ലക്ഷം രൂപ നഷ്ടപരിഹാരവും ആശ്രിതര്ക്ക് സ്ഥിരം സര്ക്കാര് ജോലിയും നല്കണമെന്നും വനാതിര്ത്തിയോട് ചേര്ന്നുള്ള പ്രദേശത്ത് നിന്ന് വന്യജീവികള് ജനവാസ കേന്ദ്രത്തിലേക്ക് പ്രവേശിക്കാതിരിക്കാന്വേണ്ടി ആന മതിലും സോളാര് വേലികളും എത്രയും പെട്ടെന്ന് സ്ഥാപിച്ച് മനുഷ്യ ജീവനും കാര്ഷിക വിളകളും രക്ഷിക്കണമെന്നും ആവശ്യപ്പെട്ടു എസ്.എന്.ഡി.പി യോഗം ഇരിട്ടി യൂണിയന്റെ ആഭിമുഖ്യത്തില് 16 ന് രാവിലെ 11 മണിക്ക് ഇരിട്ടി കല്ലുമുട്ടി ഫോറസ്റ്റ് ഓഫീസിലേക്ക് മാര്ച്ച് നടത്തും. മാര്ച്ച് എസ്.എന്.ഡി.പി യോഗം ദേവസ്വം സെക്രട്ടറി അരയാക്കണ്ടി സന്തോഷ് ഉദ്ഘാടനം ചെയ്യും. യോഗം യൂണിയന്, ശാഖ ഭാരവാഹികളും സാമൂഹ്യസാംസ്കാരിക നേതാക്കളും സംസാരിക്കും. മാര്ച്ചില് പങ്കെടുക്കുന്നവര് രാവിലെ 10 മണിക്ക് യൂണിയന് ഓഫീസ് പരിസരത്ത് എത്തിച്ചേരണം.